અંગ્રેજીમાં એક જૂની કહેવત છે, સેક્સ ઇઝ ધ ઓલ્ડેસ્ટ સેલેબલ પ્રોડક્ટ ઇન ધ વર્લ્ડ. સેક્સના પૅકેટમાં પૅક કરેલી કોઈ પણ વસ્તુ ધડાધડ વેચાઈ જાય. એંસીના દાયકાના ભારતમાં આવી જ એક પ્રોડક્ટ ભારે ચાલી હતી. ગંદાં પાનાં અને નબળા બાઇન્ડિંગ પર છપાયેલી સસ્તી પૉર્નોગ્રાફિક વાર્તાઓની ચોપડીઓ જેના પ્રકાશક કે લેખક વિશે કોઈને કશી જ ખબર ન હોય. લેખક તરીકે માત્ર મસ્તરામ એવું ભૂતિયા નામ લખેલું હોય. જાહેરમાં તો આવાં પુસ્તકો વેચવાં ગુનો કહેવાય, પણ અન્ડરગ્રાઉન્ડ માર્કેટમાં એની સખત ડિમાન્ડ રહેતી. ધારો કે કોઈ લેખકને પોતાનું ઘર ચલાવવા માટે આવી કથાઓ લખવી પડે તો? ત્યારે સર્જા‍ય ‘મસ્તરામ’ જેવી ફિલ્મ. ઍડલ્ટ કન્ટેન્ટની ડિશ તરીકે પેશ થઈ હોવા છતાં આશ્ચર્યજનક રીતે લેખકનું દદર્‍ વ્યક્ત કરતી ફિલ્મ છે.